Bjølsen Valsemølle

For musikkgruppen se: Bjølsen Valsemølle (musikkgruppe)

Bjølsen Valsemølle er en av Oslos kornmøllebedrifter. Den ble grunnlagt i 1884 av Gustav Martinsen i samarbeid med Ole Amundsen som eide Bjølsen Mølle. Mølleanlegget på Sandaker stod ferdig 1896. Siloene ble bygget 1939. Brukseier Gustav Martinsens sønn Haavard Martinsen overtok ansvaret etter faren.

 Nyere historie 
I 1986 ble Bjølsen Valsemølle et datterselskap av Nora Industrier. Fra 1991 var de en del av Orkla-konsernet. Fra 1999 var mølla en avdeling av Regal Mølle som er eid av Lantmännen Cerealia.

 Bjølsen Valsemølle bevaringsområde 
miniatyr|venstre|Bjølsen Valsemølle sett fra Treschows bru, nederst skimtes valsemøllebrua over Bjølsenfossen.
miniatyr|venstre|Treschows gate 2b fotografert fra haven ca 1988–1990. 
mini|Bjølsen Valsemølle, ca. 1945–1950.Foto: Karl Harstad (utgiver) / Oslo Museum
Bjølsen Valsemølle bevaringsområde omfatter industrianleggene i Sandakerveien 60–66b i tillegg til boliger i Treschows gate 2–8b. Området består av 6 eiendommer og Bjølsendammen, i alt 20 kulturminner, hvor også deler av havene eller den øvrige delen av eiendommene er omfattet av vernebestemmelsene.

Sandakerveien 60 er to sammenhengende bygninger, hvorav siloen er den som vender ut mot gaten. Med langsiden mot Sandakerveien ligger en av de eldste lagerbygningene på industriområdet, bygget er fra 1865, og har nummer 62. Det er bygget sammen med bakenforliggende bygninger, hvorav den ene har grunnmuren helt ned i Akerselva.

Ved inngangspartiet til industriområdet ligger vaktstuen, bygget inntil det som opprinnelig var fjøs/stall. Begge har gateadresse Sandakerveien 66b. I en bue rundt mot Treschows gate er en lang gul bygning, opprinnelig garasje, også denne har adresse 66b.

I Treschows gate ligger boligdelene tilhørende valsemøllen. 2b er den tidligere
hovedbygningen (møllermesterboligen) til Bjølsen Valsemølle og bolig for brukseieren. En tidligere stall og
andre tilbygg har også adresse til nummer 2. 
Nummer 4 er et gult svalgangshus fra cirka 1850. Den tidligere direktørboligen harnummer 8b; dette er et pusset murhus fra 1902 tegnet av Henry Fearnley Coll for Gustav Martinsen.

 Se også 
 Korntrikken

 Referanser 
Motstrøms ved Akerselva side 21




 Litteratur 
 Arne Sveen, Terje Mølmen Moen og Per D. Martinsen (red.kom.): Motstrøms ved Akerselva : Bjølsen Valsemølle - Lantmännen Cerelia, 1884–2009, Tun Forlag Oslo 2009, ISBN 978-82-529-3265-2

 Eksterne lenker 

  Omtale på industrimuseum.no


Kategori:Oslos historie
Kategori:Næringsliv i Oslo
Kategori:Akerselva
Kategori:Etableringer i 1884
Kategori:1884 i Norge
Kategori:Kulturminner i bydel Sagene
Kategori:Sandakerveien (Oslo)
Kategori:1800-tallet i Oslo